Bantahan Bashkortostan 2024

Pada 15 Januari 2024, bantahan rakyat bermula di Republik Bashkortostan, Rusia, dicetuskan oleh pihak berkuasa yang memulakan kes jenayah menentang aktivis alam sekitar Bashkir, Fail Alsynov, yang kemudiannya dijatuhkan hukuman penjara empat tahun.Ini membawa kepada tunjuk perasaan di bandar Baymak, di mana sekurang-kurangnya 1,000 orang pembantah Bashkir berhimpun. Bantahan ini menyebabkan pertembungan dengan polis rusuhan, yang memberi tindak balas dengan mengerah gas pemedih mata dan belantan kepada pembantah. Bantahan ini tersebar ke pusat wilayah Ufa pada 19 Januar, di mana 10 orang telah ditahan.

Disebabkan bantahan yang semakin membesar di Bashkortostan, perkhidmatan mesej WhatsApp dan Telegram dilaporkan menyekat capaian di kawasan tersebut, menyebabkan mesej dihantar oleh pengguna dari bandar utama seperti Moscow, Kazan, Nizhny Novgorod, dan Saint Petersburg gagal untuk sampai. Kebanayakan mesej yang gagal datang dari bandar Ufa, yang mana mempunyai anggaran 22% daripada keseluruhan mesej di negara tersebut, menurut data yang disediakan oleh perkhidmatan Downdetector.

 Rujukan 

Kategori:Sejarah Bashkortostan
Kategori:Penentangan terhadap Vladimir Putin
Kategori:Protes di Rusia
Kategori:Protes 2024
Kategori:Peristiwa Januari 2024 di Rusia